Bazar Handia (Ürümqi)

Ürümqiko Bazar Handia, ofizialki Xinjiangeko Nazioarteko Bazar Handia (; ), munduko bazar edo azoka handiena da, Txina ipar-mendebaldeko Ürümqi hirian dagoena. Kultura eta arkitektura islamiarra, merkataritza etnikoa turismoa eta aisialdia konbinatzen ditu.

 Historia 
Ürumqi Zetaren Bidean sortu zen eta merkataritza tradizio handia izan du. Gaur egungo Bazar Handia 2002an eriki zen eta 2003ko ekainaren 26an ireki zituen ateak. Bazarra osatzen duten eraikinek islamdar arkitektura eta hiriko etnien kultura erakusten dute; uigurrak, kazakhak, Hui txinatarrak... Zetaren Bidea islatzeko asmoarekin eraiki zen horrela.

 Deskribapena 
Ia 40.000 m²-ko azalera hartzen du. 3.000 saltokitik gora daude eta denetarik saltzen dute; jantziak, musika tresnak, ontziak, bitxiak, fruitu lehorrak, gozoak, alfonbrak... Errusia eta Mongoliatik ekarritako produktuak ere saltzen dira.

Eraikin aipagarri batzuk badaude bazarrean:

 Ikuspegi dorrea: 80 metrotako altuera duen dorrea da eta bertatik Bazar guztiaren ikuspegi ederra dago. Goren pisuan Pelek taberna dago.
 Oturuntza eta ikuskizun antzokia: Xinjiangen dagoen antzoki handiena da, 1.000 ikuslerentzako tokia baitu. Afaltzen den bitartean ehundaka dantzarik eskaintzen duten ikuskizuna ikus daiteke gauero.
 Elikagaien patioa: 3.225 m²-ko azalera duen patioa da eta Txinan dauden 56 gutxiengo etnietako jakiak dastatu daitezke bertan. Xinjiangeko jaki tipikoak ardi errea, Xinjiangeko noodleak eta arroza dira.
 Alaitasunaren enparantza: Ürümqitarrak egoten diren tokia da. Egunez hiritarrak hizketan eta denbora-pasa ikusten dira eta gauek ikuskizunak antolatzen dira.
 Meskita

 Xinjiangeko Zetaren Bidearen Museoa 
Bazar Handiaren ondoan dago, Europar estiloko eraikin baten 5. eta 6. solairuetan. Bertan ikusgai dauden objetu gehienak bi garairi dagozkio, Han dinastiari (K.a. 202-K.o. 220) eta Tang dinastiari (618-907). Basamortu eremu honetako zibilizazio eta kulturen erakusketa dauka eta txinatarren eragina nolakoa izan zen ere azaltzen du.

 Iruditegia 

 Erreferentziak 

 Kanpo estekak 

Kategoria:Ürümqiko eraikinak
Kategoria:Bazarrak
Kategoria:2002an amaitutako eraikinak